en ru ru pl en ru uk bg ru ru ru bg en en bg en bg uk ru ru en bg bg bg bg bg bg bg bg bg bg bg bg en en en en bg en en en bg en en en en fa en en en en de en bg de en en pl
place for food photography, recipes and travel
По света и у нас
Подаряването на подаръци е изкуство, когато е насочено към получаващия. Когато се усеща личното при избора. Не просто да купиш нещо, а да прибавиш неизмерима стойност за получателя. Такива подаръци са най-ценни и оставят спомени. Получих такъв подарък на 30 годишнината си. Всичките ми приятели са наясно със страстта ми към готвенето и снимането на храна. Получих възможност да готвя при шеф Ивайло Петков, известен с участието си в журито на Lord of the chefs. Шеф Петков е собственик на ресторант Lazy life and food, където трябваше да се видим.
Така имах възможност да посетя ресторанта, в който досега не бях ходила. Шеф Петков се оказа много приятен, засмян, постоянно шегуващ се с персонала и най-вече земен домакин. Нищо общо със строгия и вечно недоволен образ на шеф готвач, част от журито на Lord of the chefs.
Шеф Петков е работил в ресторант в 5 звездния хотел “Шератон” първо в София, след това в Тирана. След това е работил в небезизвестния Chef’s в Пасарел, сега собственик на Lazy. Попитах го за работата му в Chef’s. “Много добър ресторант, но исках да правя нещо различно. Беше време да се заема с нещо ново. В София има четири добри ресторанта, които заслужават внимание, оставям на вас да разберете, които са останалите два. ” Шеф Петков наскоро е станал баща на момченце Борис. Да му е жив и здрав!
Първоначалната идея на подаръка е била да сготвя нещо заедно с шеф Петков в кухнята на неговия ресторант. Както сам той обясни: “Това ще е малко невъзможно, тъй като по-голямата част от храната е вече приготвена”. Затова неговото предложение беше да изкараме една приятна вечеря и той да сервира на всеки от нас ястия, според вкуса.
Настаниха ни до камината и като начало ни сервираха пенливо бяло вино, две салати, две предястия и три вида вкусни филийки с пармезан, маслини и ядки. Салатите едната с телешко, другата със скариди и цитрусов дресинг, бяха много добре овкусени, леко пикантни, но не натрапчиво. Патешкият терин беше божествено вкусен особено в комбинация с препечена филия и карамелизираните лук, сини сливи и ябълки. Печения на грил октопод сервиран с чери домати беше също много вкусен.
За основно опитахме: агнешки котлет, телешко с гарнитура и бяла риба с басмати ориз и зеленчуци соте. Месото беше много добре приготвено: крехко и вкусно.
Десертите бяха много вкусни: трюфелова торта, бадемова домашна торта и чийзкейк. Вече напълно неспособни да приемем каквато и да е храна беше време за десертите. Не успяхме устоим на изкусителния им вид. Проклинах се на ум, че за обяд ходихме в Скара бара, каква тотална грешка.
Шеф Петков ни разведе в кухнята. Покани ме да отида някой път при приготвяне на десертите, след като споменах, че са ми страст. Каза, че обикновено започват приготвянето им рано сутринта в 10 часа и първата стъпка е пазаруването на продуктите. Шеф Петков обясни, че иска всеки клиент да се чувства добре в неговия ресторант и има навика да наглежда масите, да разговоря с гостите. Екипът му е все от млади хора. С тях по-лесно се работи и имат желание да се научат.
Успях да надникна в кухнята:
Не успях да си изцапам ръцете с никаква храна, но затова пък вечерята беше истинско гурме преживяване и експлозия на сетивата. Тръгнахме си освен с хубавите спомени от вкусната вечеря и с подаръци. Шеф Петков ми подари черна готварска престилка, досущ като неговата и готварска шапка с послание:
“С много усмивки и поздрави от шеф Петков. Пожелавам много весело в кухнята .. и да се знае едно: всеки може да пече и готви, но изкуството да направиш сос е вродено.”
Благодаря на сем. Янкулови и сем. Ганчеви за вкусния подарък!
January 16, 2013 at 12:02
Разкошен подарък!Предполагам ,че е било много интересно преживяване:-)
January 16, 2013 at 20:35
Да много 🙂 особено когато те среща с интересни хора, които имат какво да разкажат 🙂 Много вкусно преживяване!
Leave a Reply Cancel reply
Your email address will not be published. Required fields are marked *
Enter your email address to follow our blog and receive notifications of new posts by email.
Всички снимки и публикации са авторски. Използването им без изричното съгласие на автора или посочване на източника с активен линк към него е забранено и непрепоръчително.
© 2022 Life Bites. Design by Pish and Posh Designs.